钦定古今图书集成/明伦汇编/氏族典/第071卷 > 朱祁铣〈见溢〉
## 钦定古今图书集成/明伦汇编/氏族典/第071卷 > 朱祁铣〈见溢〉

按《名山藏分藩记》：“郑靖王子泾阳王祁铣信谗，拨置
世子，逼人致死。天顺三年，召入朝戒谕。铣薨，子见溢
嗣。溢为世子，荒淫亡度，母妃张氏常制教之。母薨，溢
杀一犬，殓而埋祭之，以比母。及袭封宿娼丧次妃郭
氏泣谏，溢怒，扑之宫门，绝其饮食，笞杀其从婢，复强
纳母妃女弟。为纪兄所奏。孝宗八年，革爵除。”